הישרדות VIP עונה 4
מאפיינים ייחודיים

חלוקת השבטים והמשימה הראשונה: בתחילת המשחק 18 מהשורדים התבקשו להצביע מי הם שני השורדים שמגיע להם להיות מנהיגי השבטים. המנהיגים הנבחרים הם לייה ודודו. לאחר מכן התבקשו להתמודד בדו קרבים, והשורד ה-19 שהיה השורד במסכה ישב בצד ולא השתתף במשימה. בסוף המשימה התמודדו אודליה גדי ופאני השתתפו בתלת-קרב בו המפסיד יקבל קול בכד ההדחה. פאני הפסידה. ברגע שמתמודד ניצח בדו-קרב היה יכול לבחור שבט בו הוא רוצה להיות, השבט של דודו (האדום), או השבט של לייה (השחור).
הפעמון: בכל שבט הוצב מגדל ובו פעמון. ברגע ששבט הפסיד במשימת החסינות, כל אחד מחברי השבט המפסיד יכול לצלצל בפעמון ולזכות בחסינות אישית, רק שיש תנאי אחד: רק הראשון שצלצל בפעמון זוכה לחסינות. כל מתמודד זכאי לפעם אחת בלבד לצלצל בפעמון.
הדירוג השבטי: לפני כל משימת פרס המתמודדים מתבקשים לדרג את שבטם על פי חיוניות. השורד שנבחר כהכי חיוני הופך אוטומטית למנהיג השבט. השורד שנבחר כהכי פחות חיוני מקבל עונש שמחליט המנהיג: אפשרות א': השורד הלא חיוני שמגיע מהשבט שמפסיד במשימת החסינות השבטית לא יוכל להשתתף במשימת החסינות האישית. או אפשרות ב': שהשורד הלא חיוני לא יוכל להנות מהפרס בניגוד לחברי השבט שלו. לאחר שהתקיים הדירוג ה-5 (לפני משימת הפרס), השורדים שדורגו במקומות ה-2, 4 ו-6 בשבט אפולאקי והשורדים שדורגו במקומות ה-1, 3, 5 בשבט ליבולן, התחלפו בשבטים. מספרי 7 שהיו האחרונים (גדי ואודליה) קיבלו אופציה לבחור באיזה שבט הם רוצים להיות. הם התחלפו בשבטים. לאחר האיחוד, השורד שדורג כהכי פחות חיוני, לא יוכל להשתתף במשימת הפרס, אך כן יוכל להשתתף בחסינות האישית.
| שבט | דירוג | דירוג ראשון | דירוג שני | דירוג שלישי | דירוג רביעי לאחר חילוף | דירוג חמישי | דירוג שישי לאחר חילוף | דירוג שביעי |
| --- | --- | --- | --- | --- | --- | --- | --- | --- |
| אפולאקי | מנהיג | דודו אוואט | דודו אוואט | דודו אוואט | ג'קי אזולאי | ג'קי אזולאי | ג'קי אזולאי | ג'קי אזולאי |
| אפולאקי | לא חיוני | גדי פניבילוב | אלה אייבינדר | גדי פניבילוב | ורד בוסקילה | גדי פניבילוב | שירה פרבר | מייקל לואיס |
| אפולאקי | עונש | קול בכד | אפשרות א' | אפשרות א' | אפשרות ב' | מעבר שבט | אפשרות ב' | אפשרות א' |

| ליבולן | מנהיג | לייה גיל | דנדן בולוטין | דנדן בולוטין | מייקל לואיס | מייקל לואיס | יהונתן בשן | גדי פניבילוב |
| ליבולן | לא חיוני | פאני בר מוחה | פאני בר מוחה | ורד בוסקילה | אודליה סוויסה | אודליה סוויסה | לייה גיל | לייה גיל |
| ליבולן | עונש | קול בכד | אפשרות א' | אפשרות א' | אפשרות ב' | מעבר שבט | אפשרות ב' | אפשרות א' |
| שבט | דירוג | דירוג שמיני לאחר איחוד | דירוג תשיעי | דירוג עשירי | דירוג אחד עשר | דירוג שנים עשר |
| --- | --- | --- | --- | --- | --- | --- |
| פגאסה | מנהיג | דנדן בולוטין | ג'קי אזולאי | דודו אוואט/דנדן בולוטין | שירה פרבר | שירה פרבר/ג'קי אזולאי |
| פגאסה | לא חיוני | זהר שטראוס | גדי פניבילוב | יהונתן בשן | אלה אייבינדר | זהר שטראוס |
| פגאסה | עונש | לא יכול/ה להשתתף במשימת הפרס | לא יכול/ה להשתתף במשימת הפרס | לא יכול/ה להשתתף במשימת הפרס | לא יכול/ה להשתתף במשימת הפרס | לא יכול/ה להשתתף במשימת הפרס |
שומר הבקתה: שורד שהודח מהמשחק מגיע לחלק נפרד באי – "הבקתה" בה הוא מקבל סיכוי לחזור למשחק. הוא מנחה פגישה הכוללת שני נציגים, אחד מכל שבט, המנהלים משא ומתן. השניים צריכים להגיע להכרעה בעסקה שהוטלה עליהם, ואם לא עשו זאת, שומר הבקתה, שנמצא יותר זמן בבקתה, יכפה את דעתו על הצדדים ויכריע במקומם. אם השבט לשעבר של שומר הבקתה מפסיד במשימת החסינות, שומר הבקתה מקבל הזדמנות להשפיע במועצת השבט על ההצבעה ויתמודד מול מתמודד אחד שיבחר, בדו-קרב על זכות ההצבעה. אם ינצח, יצביע במקומו של המתמודד השני. אם יפסיד, יודח סופית מהמשחק ויעזוב את האי. כשמתמודד יודח במועצת השבט הוא ושומר הבקתה יתחרו בדו-קרב של מבחן המאזניים, שבו המנצח יהיה שומר הבקתה והמפסיד יעזוב את המשחק. שיטת משחק זו דומה ברובה לשיטת ה"זומבי" שהייתה בהישרדות הונדורס, רק שהמודח שיהיה שומר הבקתה יכול להשפיע על המשא ומתן בבקתה (במקום התיבה בעונות הקודמות). באיחוד, שני שומרי בקתה והמודח הטרי ממועצת השבט האחרונה (קובי), התחרו בקרב משולש על חזרה למשחק. מהאיחוד, אם שומר הבקתה מפסיד, המתמודד שניצח אותו נותן שיחה מהבית למתמודד שבשבט המאוחד. אם שומר הבקתה ינצח פעמיים, שומר הבקתה חוזר למשחק.
האיחוד: ביום ה-23 למשחק שבטים ליבולן ואפולאקי אוחדו לשבט אחד של 10 אנשים: שבט פגאסה. לפני ההכרזה, השורדים שלחו שורד לבקתה, אחד מכל שבט. ליבולן בחרו את יובל, ואפולאקי בחרו את אודליה. יובל ואודליה ביחד עם שומרי הבקתה נסעו בסירת מנוע לעיני כולם לאי של המשימות. לאחר מכן, השבטים הלכו למשימת הפרס, ללא יובל ואודליה. במשימת הפרס המנחה אמר שהם הגיעו לאיחוד. לאחר ההכרזה, התגלו מאחורי וילון אודליה, יובל, ושומרי הבקתה. הם התבקשו לבחור מישהו מהשבט היריב (יובל צריך לבחור מישהו מאפולאקי, ואודליה מישהו מליבולן) שלא ישתתף במסיבת האיחוד. מאחר שהזמן להחלטה נגמר, זהר שומר הבקתה הוותיק בחר בג'קי ודנדן שלא ישתתפו במסיבת האיחוד. לאחר ההחלטה, שני השבטים אוחדו, וג'קי ודנדן נשלחו לאי בודד. שבט האיחוד הלכו למסיבת האיחוד, ולאחר מכן התקיימה מועצת שבט בהפתעה. גם דנדן וג'קי באו להצביע בהדחה, והם היו חסינים מהדחה, קובי הודח והפך לשומר הבקתה של שבט פגאסה. ביום ה-24 לאחר ההדחה, התקיים קרב על החזרה למשחק בין לייה, זהר, וקובי. קובי נפסל ראשון, ולכן הודח סופית. לייה נפסלה שנייה, ולכן נשארה שומרת הבקתה. זהר החזיק מעמד אחרון, ולכן חזר לשבט.